Virallinen lehti nro C 096 , 08/04/1999 s. 0152



KIRJALLINEN KYSYMYS P-2897/98 esittäjä(t): Johanna Maij-Weggen (PPE) komissiolle (15. syyskuuta 1998) Aihe: Kosovon pakolaiset Voiko komissio ilmoittaa, kuinka paljon varoja se on asettanut käytettäväksi Kosovosta tulevien pakolaisten auttamiseen? Voiko komissio ilmoittaa myös, mitkä järjestöt ovat vastuussa näiden pakolaisten vastaanotosta ja huollosta? Voiko komissio lisäksi ilmoittaa, kuinka paljon varoja kukin yhteisön jäsenvaltio on antanut kyseisten pakolaisten vastaanottamiseen? Tämä kysymys liittyy Alankomaiden kehitysyhteistyöministerin huomautukseen, että Euroopan unioni ja Alankomaat ovat myöntäneet riittävästi varoja näiden pakolaisten auttamiseen, mutta että muut jäsenvaltiot eivät ole tehneet samoin. Komission jäsenen Erkki Liikasenkomission puolesta antama vastaus (12. lokakuuta 1998) Komissio on myöntänyt vuonna 1998 Kosovon kriisiin rahoitusta seuraavasti: - Maaliskuun 25. päivänä 1998 tehty komission päätös: 2 miljoonaa ecua nimenomaan Kosovolle suunnatun rahoituksen 81 miljoonan ecun kokonaismäärästä. Rahoitusta myönnetään seuraaville hankkeille: Médecins sans frontières (MSF)-Belgia -järjestölle lääkkeisiin 300 000 ecua, Ranskan PSF-järjestölle lääkkeisiin 850 000 ecua, Italian GVC-järjestölle naisten ja lasten vastaanottokeskusta varten 150 000 ecua ja Yhdistyneen kuningaskunnan Children's aid direct -järjestölle hätäsiirtolaisille tarkoitettuihin elintarvikepakkauksiin 400 000 ecua. Loput 300 000 ecua myönnetään lähipäivinä. - Elokuun 17. päivänä 1998 tehty komission päätös: 5 miljoonaa ecua Kosovon, Montenegron ja Albanian hätäsiirtolaisille ja pakolaisille jakautuen seuraavasti: YK:n pakolaisasiain päävaltuutetulle (UNHCR) 2 miljoonaa ecua Montenegroon, Kosovoon ja Albaniaan toimitettaviin välttämättömiin perushyödykkeisiin, Punaisen Ristin kansainväliselle komitealle(ICRC) 1 miljoona ecua Kosovoon toimitettaviin välttämättömiin perushyödykkeisiin, Alankomaiden MEMISA/CARITAS-järjestölle 450 000 ecua Montenegroon toimitettaviin välttämättömiin perushyödykkeisiin, Yhdistyneen kuningaskunnan OXFAM-järjestölle 530 000 ecua Kosovoon toimitettaviin välttämättömiin perushyödykkeisiin, Belgian MSF-järjestölle 820 000 ecua sairaanhoitotoimintaan Kosovossa. Loput 300 000 ecua myönnetään lähipäivinä. - Kesäkuun 17. päivänä 1998 tehty komission päätös: 1,5 miljoonaa ecua Albanian pakolaisille jakautuen seuraavasti: Punaisen Ristin ja Punaisen Puolikuun yhdistysten kansainväliselle liitolle (IFCR) 500 000 ecua välttämättömiin perustarvikkeisiin, brittiläiselle OXFAM-järjestölle 230 000 ecua terveydenhoitoon ja vedenjakeluun, Saksan THW-järjestölle 770 000 ecua vastaanottokeskusten kunnostamiseen ja laitteistamiseen. - Näiden komission rahoittamien erityistoimien lisäksi Kosovoa avustetaan myös Jugoslavian liittotasavallassa toteutettavilla yleisillä avustushankkeilla, joita komissio rahoittaa 25. maaliskuuta 1998 tehdyllä päätöksellä myönnetyin varoin (yhteensä 81 miljoonaa ecua). Rahoitusta myönnetään vuonna 1998 seuraavasti: UNHCR:lle 2,5 miljoonaa ecua, Maailman elintarvikeohjelmalle (World Food programme, WFP) 2 miljoonaa ecua ja IFCR:lle 2,5 miljoonaa ecua. Komissio on lisäksi suostunut siihen, että osa Kroatialle ja Bosnia ja Hertsegovinalle varatuista elintarvikevarastoista ohjataan Montenegroon ja Albaniaan Kosovosta tulevan väestön auttamiseksi. Komission tietojen mukaan jäsenvaltioiden rahoitusosuudet vuonna 1998 ovat seuraavat: - Nimenomaan Kosovon kriisiin suunnattu rahoitus: Itävalta 1,08 miljoonaa ecua, Tanska 1,47 miljoonaa ecua, Saksa 1,93 miljoonaa ecua, Italia 1,28 miljoonaa ecua, Alankomaat 394 000 ecua, Espanja 185 000 ecua, Ruotsi 3,07 miljoonaa ecua. - Muu rahoitus, josta myös Kosovo hyötyy (prosenttiosuus ei tiedossa): Suomi 500 000 ecua, Saksa 2,04 miljoonaa ecua, Alankomaat 3,9 miljoonaa ecua.